સાબરકાંઠા જિલ્લા શિક્ષણ પરીવાર દ્વારા આયોજીત શ્રૈષ્ઠ શિક્ષક સન્માન કાર્યક્રમમાં પ્રસંગોચિત ઉદ્દબોધન કરતા ઔધોગિક વિકાસ નિગમના ચેરમેન શ્રી બળવંતસિંહ રાજપૂતે જણાવ્યું હતું કે, પ્રમાણિક અને પારદરર્શિતાના પદાર્થપાઠથી બાળકના શિક્ષણનો પ્રારંભ થાય છે. શિક્ષકને ઇશ્વરના સાક્ષાત્કાર સ્વરૂપ ગણાવતા જણાવ્યું હતુંકે, શિક્ષક પ્રત્યે સમાજની અપેક્ષા વધુ હોય છે કેમ કે, સમાજ ઘડતર સાથે રાષ્ટ્રનિર્માણની જવાબદારી શિક્ષકના શિરે હોય છે. તેમણે શિક્ષકને એક વિધાર્થી ધડતર કરનાર હોવાનું ઉમેર્યુ હતું.